Kitab Suci Bocah nyuguhaké Yésus Sang Guru Agung
Ditulis déning: Edward Hughes Digambari déning: Byron Unger, Lazarus Alastair Paterson Dibesut déning: E. Frischbutter, Sarah S. Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Gusti Yésus minangka guru agung - sing paling apik. Wong akeh padha ngrungokake Panjenengané.
Gusti Yésus ngandika marang wong-wong mau supaya padha welas asih, becik lan apikan. Wong liya bisa sengit lan nglarani, nanging Gusti Allah bakal tetep ngrawat wong-wong mau.
Yésus mulangké akèh perkara. Dhèwèké kandha, umaté Gusti Allah madhangi donya kaya lilin madhangi omah. Apa bedane lilin ing kamar peteng!
Wong-wong sing diomongi Gusti Yésus supaya pracaya mangsuli, "Mripat ganti mripat, untu ganti untu". Nanging Gusti Yésus mulang kabecikan, pangapura lan katresnan, malah marang mungsuh.
Ing jamané Yésus, ana wong sing nganggep dhèwèké suci banget. Nalika padha mènèhi dhuwit marang wong-wong sing ngemis, ana wong sing ngunèkaké slompret supaya kabèh wong padha weruh.
Yésus kandha, "Kowe nek arep menehi kudhu kanthi ngumpet, Gusti Allah bakal mbales marang kowé."
Yésus uga mulang bab pandonga. Sawetara wong ndedonga ing pojok-pojok dalan sing rame supaya kabeh wong bisa ndeleng lan ngrungokake. Padha ora preduli marang Gusti Allah. Dhèwèké peduli karo apa sing dipikirake wong liya. Gusti Yésus ngarani wong mau lamis - aktor palsu.
Gusti Yésus kerep nggunakake alam kanggo nerangake piwulange. Contone, Panjenenganipun nuding manuk. "Bapakmu ing swarga ngopeni manuk-manuk mau," ujare. "Aja kuwatir. Gusti uga bakal ngopeni kowé ugo."
Gusti Yésus neruske piwulange, "Sanajan raja Sulé- man sing sugih, nanging ora disandangi kaya kembang bakung." "Yèn Gusti Allah maringi panganggo suket ing ara-ara, apa kowé uga ora bakal diagemi?" Gusti Yésus mulang wong-wong supaya percaya marang Gusti Allah sing nyukupi kabutuhan kita.
"Yen kowé ngadili sedulurmu, iku kaya njupuk tatal saka mripate nanging sakjane kowé duwe balok gedhe ing mripatmu dhéwé," Gusti Yésus ngandika. Wong- wong padha ngguyu. Nanging wong-wong mau kudu mikir babagan maknane.
Yésus kandha nèk wong-wong kudu njaluk bantuané Gusti Allah. Apa bapak-bapak kadonyan mènèhi bongkahan watu nalika anak-anak sing luwe njaluk roti? Ora! Dhèwèké menehi barang sing apik. Gusti Allah uga maringi barang sing apik marang wong sing njaluk.
Yésus, guru agung, ngélingké bab guru-guru palsu. "Padha macak kaya wedhus," pangandikane Gusti Yésus. "Nanging ing njero, padha asu ajag!" Dhèwèké kandha yen guru-guru palsu bakal dingerteni saka urip sing ditindakake.
Ing crita sing dicritakake, Yésus nduduhké nèk wong sing manut karo Sabdané Gusti Allah kuwi kaya wong sing mbangun omahé ing watu. Ana angin gedhe sing nggegirisi. Bareng wis rampung, omah ngadeg mantep.
Nanging wong sing bodho mbangun omahe ing wedhi. Nalika angin gedhe nyerang, dhèwèké ambruk amarga dhasare lemah. Yésus kandha nèk wong sing ora manut karo tembungé Gusti Allah kuwi kaya wong kuwi.
Wong-wong padha gumun marang pangandikane Gusti Yésus. Wong- wong mau durung tau krungu bab kuwi. Saiki dhèwèké ngerti yen mung ngrungokake Sabda Allah ora cukup. Kudu manut saben dina.
Yésus Sang Guru Agung Crita saka Pangandikané Gusti, Kitab Suci bisa digolèki ing Mateus 5-7, Lukas 6 "'Kawedharipun pangandika Paduka punika madhangi'." Jabur 119:130
42 Cunthel